Molotopad eis nóg lewensArgieffoto Die berugte Molotopad buite Pretoria in Gauteng het Woensdag weer twee lewens geëis. Volgens Santi Steinmann, ŉ woordvoerder van Netcare 911, het die ongeluk naby Derdepoort plaasgevind. “ŉ Vragmotor en ŉ ligte voertuig het mekaar reg van voor getref,” het Steinmann gesê. Twee mans wat in die ligte voertuig was, is op die toneel dood verklaar. “Die bestuurder van die vragmotor het ernstige beserings opgedoen. Hy is op die toneel gestabiliseer en na ŉ hospitaal geneem vir verdere behandeling.” Die ongeluk het veroorsaak dat ŉ gedeelte van die pad vir verkeer gesluit moes word terwyl die polisie die toneel ondersoek en opgeruim het. Die pad is berug vir die hoeveelheid noodlottige ongelukke wat daar plaasvind. Lees ook: Foto’s: Moloto-busongeluk: Putco, regering betuig meegevoel PTA-busongeluk eis 29 Busbestuurder sterf op berugte pad buite PTA Moloto-slagoffer uit hospitaal ontslaan Moloto-pad eis nog slagoffers Foto: Kleuter kritiek beseer in PTA-ongeluk Twee mans en baba sterf in gru-ongeluk op berugte Moloto-pad Pretoria-gesin wat in gru-ongeluk sterf se name bekend Pta-gesin uitgewis in busongeluk